[{"text_idx": "#000003", "text": "Ar drothwy blwyddyn newydd arall, dwi yma i rannu un neges fach gyda chi. Cyfrinach, a dweud y gwir. Blwyddyn newydd, fi newydd? Pfft - dim diolch!"}, {"text_idx": "#000005", "text": "Does \u2018na ddim \u2018fi newydd\u2019 yn 2022 - a byswn i wir yn eich annog chi gyd i beidio a\u0302 rhoi pwysau ar eich hun i newid, jyst achos mai dyna ydy\u2019r \u2018norm\u2019."}, {"text_idx": "#000008", "text": "Mae yna heriau, mae yna bleserau. Mae yna rwystrau, mae yna uchelfannau. Mae yna bethau sy\u2019n hollti\u2019r galon, a phethau sy\u2019n llonni\u2019r galon."}, {"text_idx": "#000009", "text": "Yn y flwyddyn newydd, dwi am ganolbwyntio ar un peth - sef gwneud y pethau bychain."}, {"text_idx": "#000010", "text": "Gall pob un ohonom newid y byd trwy wneud pethau bach bob dydd, er bod llawer gormod yn credu nad oes gennym unrhyw bw\u0302er i wneud gwahaniaeth. Dw innau wedi bod yn yr un cwch, credwch chi fi, lle dwi\u2019n meddwl \u2018mod i\u2019n hollol anobeithiol."}, {"text_idx": "#000011", "text": "Does dim angen gweithredoedd mawrion. Gall y pethau bychain newid popeth."}, {"text_idx": "#000013", "text": "Camwch i\u2019r flwyddyn newydd fel chi eich hun - a gwnewch y pethau bychain sy\u2019n iawn i chi."}, {"text_idx": "#000014", "text": "Dyma fi\u2019n eich gadael chi gyda rhai o bigion poblogaidd Lysh Cymru am eleni. Diolch i bob cyfrannwr a darllenydd. Chi wirioneddol werth y byd. A rydych chi\u2019n ddigon."}, {"text_idx": "#000020", "text": "3. Galaru am y dyfodol na fydd"}, {"text_idx": "#000024", "text": "Cyfres o bum nofel am bum ffrind gan bum awdur a chyd-awdur ifanc yw Y Pump sy'n dathlu amrywiaeth Cymru heddiw, gan archwilio pynciau fel hil, rhyw ac iechyd meddwl."}, {"text_idx": "#000026", "text": "\u201cMae angerdd yn rhedeg trwy wythiennau\u2019r gyfres yma...\u201d"}, {"text_idx": "#000028", "text": "5. Cara dy gorff, cara dy hun"}, {"text_idx": "#000029", "text": "\u201cDim ond fi, fy mola hyfryd a fy nghoesau lysh yma i dy di atgoffa bod \u2018blwyddyn newydd\u2019 yn llythrennol yn golygu ei bod hi\u2019n fis Ionawr eto. Ionawr oedd hi flwyddyn yn o\u0302l a bydd hi\u2019n Ionawr eto mewn blwyddyn. Alli di fyth bwlio dy gorff bob mis Ionawr a disgwyl iddo newid dy fywyd.\u201d \u2013 Mari Gwenllian"}]